open-index/open-wikipedia-markdown huggingface dataset:
Ινστιτούτο Άνταμ Μιτσκιέβιτς

μικρογραφία|260x260εσ| Το Ινστιτούτο Άνταμ Μιτσκιέβιτς στη Βαρσοβία
Το **Ινστιτούτο Άνταμ Μιτσκιέβιτς** (πολωνικά: *Instytut Adama Mickiewicza*) είναι κυβερνητικός οργανισμός που χρηματοδοτείται από το Υπουργείο Πολιτισμού και Εθνικής Κληρονομιάς της Πολωνίας και εδρεύει στην οδό Μοκοτόφσκα 25 (*ulica Mokotowska*) στη Βαρσοβία.

Πήρε το όνομα του από τον Πολωνό εθνικό ποιητή Άνταμ Μιτσκιέβιτς και στόχος του είναι να προωθήσει την πολωνική γλώσσα και τον πολωνικό πολιτισμό στο εξωτερικό. Το Ινστιτούτο λειτουργεί μια τρίγλωσση πολωνική-αγγλική-ρωσική πύλη, την «Culture.pl», που ιδρύθηκε το 2001.

## Δραστηριότητες
Εκτός από μεγάλο αριθμό σχετιζομένων ποιητών, δατριβογράφων, συγγραφέων, μεταφραστών, καλλιτεχνών, κριτικών λογοτεχνίας, μουσικής και ταινιών και επιμελητών, το Ινστιτούτο περιλαμβάνει τη Μπαρμπάρα Σχαμπόφσκα, τη Διευθύντρια, καθώς και τρεις αναπληρωτές διευθυντές και αριθμός βασικών διαχειριστών προγραμμάτων.

Εκτός από το Ινστιτούτο Άνταμ Μιτσκιέβιτς που χρηματοδοτείται από το Υπουργείο Πολιτισμού, υπάρχουν Πολωνικά Ινστιτούτα Πολιτισμού, που χρηματοδοτούνται από το Υπουργείο Εξωτερικών της Πολωνίας, σε περισσότερες από 22 μεγάλες πόλεις του εξωτερικού, όπως το Βερολίνο, η Μπρατισλάβα, η Βουδαπέστη, το Βουκουρέστι, το Ντίσελντορφ, το Κίεβο, η Λειψία, το Λονδίνο, το Μινσκ, η Μόσχα, η Νέα Υόρκη, το Παρίσι, η Πράγα, η Ρώμη, η Αγία Πετρούπολη, η Σόφια, η Στοκχόλμη, το Τελ Αβίβ, η Βιέννη και το Βίλνιους.

Ενώ το Ινστιτούτο Άνταμ Μιτσκιέβιτς συνεργάζεται συχνά με τα Πολωνικά Ινστιτούτα Πολιτισμού, κάθε ίδρυμα είναι ανεξάρτητο από το άλλο και χρηματοδοτείται από ένα διαφορετικό υπουργείο της Πολωνίας.

### Προγράμματα

* Polska 100  - για να σηματοδοτήσει την εκατονταετία της ανεξαρτησίας της Πολωνίας από πολλές δραστηριότητες σε έξι τομείς: μουσική, σχέδιο, εικαστικές τέχνες, κινηματογράφο, θέατρο και νέες τεχνολογίες.
* Ψηφιακός πολιτισμός  - για τη στήριξη της διεθνούς παρουσίας Πολωνών ψηφιακών καλλιτεχνών (το συνέδριο Digital Cultures είναι μεταξύ άλλων δραστηριοτήτων σε αυτό το κομμάτι).
* Πρόγραμμα σχεδιασμού Polska 
* Μην πανικοβάλλεστε!  Είμαστε από την Πολωνία  - προωθεί τη σύγχρονη πολωνική μουσική στο εξωτερικό

## Παραπομπές


## Εξωτερικοί σύνδεσμοι
* 
* Επίσημος ιστότοπος

Κατηγορία:Οργανισμοί πολιτιστικής προώθησης
Κατηγορία:Πολιτισμός της Πολωνίας
Κατηγορία:Πολωνική γλώσσα
Κατηγορία:Οργανισμοί με έδρα τη Βαρσοβία
Κατηγορία:Άνταμ Μιτσκιέβιτς
Χαζάλ Καγιά

Η **Λεϊλά Χαζάλ Καγιά** (τουρκικά: *Leyla Hazal Kaya*, 1 Οκτωβρίου 1990) είναι Τούρκισσα ηθοποιός και μοντέλο.

Είναι γνωστή για το ρόλο της στην τηλεοπτική σειρά «Adını Feriha Koydum» (2011-2012) και την εκπομπή «Bizim Hikaye» (εμπνευσμένη από το βρετανικό *[[Shameless]]*) (2017-2019).

## Προσωπική ζωή
Γεννήθηκε στο Ικόνιο της Τουρκίας. Παρακολούθησε το δημοτικό σχολείο Gaziosmanpaşa και το 2009 αποφοίτησε από το λύκειο Italiano di Istanbul. Σπούδασε στο Πανεπιστήμιο Bilgi της Κωνσταντινούπολης. Οι γονείς της, που είναι και οι δύο δικηγόροι, χώρισαν όταν εκείνη ήταν 7 ετών. Εισήχθη στον κόσμο της τέχνης και της υποκριτικής σε πολύ νεαρή ηλικία, και ως παιδί έκανε μαθήματα μπαλέτου και βιολιού για χρόνια. Μιλάει άπταιστα ιταλικά και αγγλικά, εκτός από τη μητρική της γλώσσα (την τουρκική) ενώ μαθαίνει και τέταρτη γλώσσα, γερμανικά.

## Προσωπική ζωή
Από τις 6 Φεβρουαρίου 2019 είναι παντρεμένη με τον ηθοποιό Αλί Ατάι και έχουν αποκτήσει έναν γιο, τον Φιρκέτ Αλί Ατάι (γενν. 22 Οκτωβρίου 2019).

## Παραπομπές


## Εξωτερικοί σύνδεσμοι
* 

Κατηγορία:Τούρκισσες ηθοποιοί
Κατηγορία:Τούρκισσες μοντέλα
Εσρά Ντερμανσίογλου

Η **Εσρά Ντερμανσίογλου** (*Esra Dermancıoğlu*, 7 Δεκεμβρίου 1968) είναι Τούρκισσα ηθοποιός και κωμικός. 

Είναι γνωστή από την δραματικές σειρές *[[Ποιο είναι το έγκλημα της Φατμαγκιούλ|Fatamagül'ün Suçu Ne]]*, *[[Ζωές Παράλληλες|Kırgın Çiçekler]]* και *[[Κιοσέμ: Η Σουλτάνα|Muhteşem Yüzyıl: Kösem]]*.

## Ζωή και καριέρα
Σπούδασε στο Λύκειο Pierre Loti και συνέχισε την εκπαίδευσή της στο Franklin College της Ελβετίας. Έλαβε μαθήματα υποκριτικής στο Stüdyo Oyuncuları και μαθήματα τραγουδιού από την Ντέρια Αλάμπορα. Έκανε το ντεμπούτο της με τη βοήθεια της Γκιουλσέ Μπρισέλ στο*Avrupa Yakası*. Το 2010, είχε ρόλο στην ταινία μικρού μήκους *Moral Bozukluğu ve 31*. 

Στη συνέχεια, συνέχισε την καριέρα της στην τηλεόραση. Η ανακάλυψή της ήρθε με το ρόλο της Μουκαντές στο *[[Ποιο είναι το έγκλημα της Φατμαγκιούλ|Fatmagül'ün Suçu Ne;]]*. Ήρθε ακόμη στο προσκήνιο εμφανίζοντας πρωταγωνιστικό ρόλο στην κωμική ταινία *Kadın İşi: Banka Soygunu*.

Η Ντερμανσίογλου χώρισε τον σύζυγό της καθώς ήταν αντίθετη με την απόφασή της να ακολουθήσει καριέρα στην υποκριτική. Το ζευγάρι είχε μια κόρη. 

## Παραπομπές


## Εξωτερικοί σύνδεσμοι
* 
* 

Κατηγορία:Τούρκισσες ηθοποιοί
Helloween (άλμπουμ)

**Helloween** είναι ο τίτλος του 16ου άλμπουμ του γερμανικού power metal συγκροτήματος Helloween, το οποίο κυκλοφόρησε στις 18 Ιουνίου του 2021 μέσω της δισκογραφικής εταιρείας Nuclear Blast και είναι το πρώτο που ηχογραφήθηκε μετά την επανένωση του συγκροτήματος με τον Κάι Χάνσεν (κιθάρα) και τον Μίκαελ Κίσκε (φωνητικά).

Οι ηχογραφήσεις του δίσκου πραγματοποιήθηκαν από τον Νοέμβριο του 2019 ως τον Μάη του 2020 στην Τενερίφη και σε διάφορα στούντιο της Γερμανίας με παραγωγούς τους Τσάρλι Μπάουερφαϊντ και Ντένις Γουάρντ. Οι ηχογραφήσεις γίνανε αναλογικά και χρησιμοποιήθηκε το drum kit του Ίνγκο Σβίχτενμπεργκ.

Το άλμπουμ σκαρφάλωσε στην πρώτη θέση των μουσικών τσαρτ στη Γερμανία και την Ισπανία και στο Top-10 διαφόρων κρατών.

## Τραγούδια

## Θέσεις τσαρτ
***Helloween*** *(άλμπουμ)*

***Επίσημη κυκλοφορία: [[18 Ιουνίου]] [[2021]]***

## Μέλη των Helloween
Η σύνθεση του συγκροτήματος κατά την ηχογράφηση του "***Helloween***" είχε την εξής μορφή:

* **[[Μίκαελ Κίσκε]]**- *[[φωνητική|φωνητικά]]*
* **[[Άντι Ντέρις]]** - *[[Φωνητική|φωνητικά]]*
* **[[Κάι Χάνσεν]]**- *[[κιθάρα]], [[Φωνητική|φωνητικά]]*
* **[[Μίκαελ Γουάικατ]]** - *[[κιθάρα]]*
* **Σάσα Γκέρστνερ** - *[[κιθάρα]]*
* **Μάρκους Γκρόσκοπφ** - *[[μπάσο]]*
* **Ντάνιελ Λέμπλε** - *[[τύμπανα]]*

;*Γκεστ συμμετοχές*
* **Ματθίας Ούλμερ** - *[[πλήκτρα]]*
* **Τζένς Τζόχανσσον** - *[[πλήκτρα]]*

## Παραπομπές


## Πηγές
* Helloween - Helloween - AllMusic
* Helloween - Helloween - Rocking GR
* Helloween - Helloween - Encyclopaedia Metallum: The Metal Archives

Κατηγορία:Δισκογραφία των Helloween
Πανελλήνιοι αγώνες σκοποβολής πήλινου στόχου 1980

Οι **Πανελλήνιοι αγώνες σκοποβολής πήλινου στόχου 1980** ήταν διοργάνωση των Πανελλήνιων σκοπευτικών αγώνων πήλινου στόχου, που διεξήχθη υπό την εποπτεία της Σκοπευτικής Ομοσπονδίας Ελλάδος (ΣΚ.Ο.Ε.). Στους αγώνες συμμετείχαν σκοπευτές από όλη την Ελλάδα και την Κύπρο. Το Πανελλήνιο πρωτάθλημα σκιτ πραγματοποιήθηκε μεταξύ 12 και 13 Απριλίου του 1980. Πρωταθλητής αναδείχθηκε ο Πέτρος Παππάς του Ο.Φ.Κ.Ο. με 193 επιτυχίες.

Το Πανελλήνιο πρωτάθλημα τραπ έγινε μεταξύ 19 και 20 Απριλίου. Πρωταθλητής αναδείχθηκε ο Ν. Χριστοφιλιάς του ΣΚ.Ο. Καλαμάτας με 185 επιτυχίες μετά από αγώνα μπαράζ που είχε με τον συμπατριώτη του Μπαταγιά.

## Κάτοχοι μεταλλίων

## Αποτελέσματα
### Σκιτ
Παρακάτω αναφέρονται οι έξι πρώτοι αθλητές.

### Τραπ
Παρακάτω αναφέρονται οι έξι πρώτοι αθλητές.

## Παραπομπές


1980
Κατηγορία:Διοργανώσεις σκοποβολής στην Αθήνα
Κατηγορία:Σκοποβολή το 1980
Πίνακας μεταλλίων Θερινών Ολυμπιακών Αγώνων 2020

μικρογραφία|368x368εσ|Παγκόσμιος χάρτης που δείχνει τις διακρίσεις μεταλλίων κάθε χώρας στους Θερινούς Ολυμπιακούς Αγώνες 2020.
<br />'''Υπόμνημα:'''<br />
 Χώρες που κέρδισαν τουλάχιστον ένα χρυσό μετάλλιο.<br />
 Χώρες που κέρδισαν τουλάχιστον ένα αργυρό μετάλλιο (και κανένα χρυσό).<br />
 Χώρες που κέρδισαν τουλάχιστον ένα χάλκινο μετάλλιο (και κανένα χρυσό ή αργυρό).<br />
 Χώρες που δεν κέρδισαν κανένα μετάλλιο.<br />
 Χώρες που δεν έλαβαν μέρος στους αγώνες.

μικρογραφία|368x368εσ|Ο αριθμός των συνολικών μεταλλίων κάθε χώρας στους Θερινούς Ολυμπιακούς Αγώνες 2020.
Ο παρακάτω πίνακας μεταλλίων είναι ένας κατάλογος των **[[Εθνική Ολυμπιακή Επιτροπή|Εθνικών Ολυμπιακών Επιτροπών]]** και μίας μη-ΕΟΕ αποστολής καταταγμένες με βάση των αριθμό των χρυσών μεταλλίων που κατέκτησαν στους Θερινούς Ολυμπιακούς Αγώνες 2020, στο Τόκιο της Ιαπωνίας, από τις 23 Ιουλίου έως τις 8 Αυγούστου 2021.

## Μετάλλια
Το σχέδιο των μεταλλίων το δημιούργησε ο Τζουνίτσι Καγουανίσι. Τα μετάλλια κατασκευάστηκαν χρησιμοποιώντας ανακυκλωμένο μέταλλο εξαγόμενο από μικρές ηλεκτρονικές συσκευές. Η κορδέλα του μεταλλίου εμπλέκει δύο ιαπωνικά είδη μοτίβων από το "ichimatsu moyo" και το "kasane no irome". Η θήκη του μεταλλίου είναι κατασκευασμένη από Ιαπωνικό ξύλο τέφρου βαμμένο στο ίδιο χρώμα με το Ολυμπιακό έμβλημα. Η θήκη ανοίγει μαγνητικά. Η επιφάνεια του μεταλλίου απεικονίζει τη Νίκη, την αρχαία ελληνική θεότητα που προσωποποιεί τη νίκη και την επικράτηση, μπροστά από το Παναθηναϊκό Στάδιο και τους ολυμπιακούς κύκλους.

## Πίνακας μεταλλίων
Αυτός είναι ο πίνακας μεταλλίων των Θερινών Ολυμπιακών Αγώνων 2020, βασισμένων στην κατάταξη των μεταλλίων από τη Διεθνή Ολυμπιακή Επιτροπή. Η κατάταξη γίνεται με βάση πρωτίστως τα χρυσά μετάλλια, έπειτα τα αργυρά και τέλος χάλκινων. Δε λαμβάνεται υπόψη το σύνολο των μεταλλίων.

Το πρόγραμμα των αθλημάτων περιέλαβε 339 αγωνίσματα σε 33 αθλήματα, για αυτό και υπήρξαν 339 σετ μεταλλίων, ωστόσο δόθηκαν 340 χρυσά μετάλλια και 338 αργυρά λόγω διπλού χρυσού στο ύψος ανδρών.



## Παραπομπές

Πίνακας μεταλλίων
2020
Αθανάσιος Μανασσής

Ο **Αθανάσιος Μανασής** διετέλεσε Πατριάρχης Αντιοχείας (ως Αθανάσιος Α΄) από το 1157 έως το θάνατό του στις 29 Ιουνίου 1170.

## Βιογραφία
Λίγα είναι γνωστά για την καταγωγή του. Το σπάνιο επώνυμό του υποδηλώνει κάποια σχέση με τον σύγχρονό του συγγραφέα Κωνσταντίνο Μανασσή, αλλά δεν ξέρουμε ποιά. Με το μόνο γραπτό του που σώζεται, τον *Έπαινο στον Όσιο Χριστόδουλο της Πάτμου,* που συντάχθηκε πριν την Πατριαρχία του για τη γιορτή της ανακομιδής των λειψάνων του οσίου, γνωρίζουμε ότι ήταν μοναχός στη Μονή του Αγίου Ιωάννου του Θεολόγου στην Πάτμο. Το κείμενο αυτό προδίδει επίσης τη μεγάλη λογοτεχνική και ρητορική του δεινότητα.

Εξελέγη πατριάρχης σε διαδοχή του Σωτήριχου Πεντεύγενου, ο οποίος είχε εκλεγεί το 1155, αλλά καταδικάστηκε για κάποιο δογματικό ζήτημα από Συνόδους που συνήλθαν στην Κωνσταντινούπολη το 1156 - 1157 και, η εκλογή του ακυρώθηκε (εμφανίζεται ως *υποψήφιος Αντιοχείας* σε μια πράξη με ημερομηνία 12 Μαΐου 1157).

Κατά τη διάρχκεια της κατάληψης της Αντιόχειας από τους Σταυροφόρους (Ρεϋνάλδος του Σατιγιόν, κατόπιν Βοημούνδος Γ΄), ο Πατριάρχης διέμενε στην Κωνσταντινούπολη, στη Μονή των Οδηγών που του είχε παραχωρηθεί. Ο Αθανάσιος Μανασσής ήταν παρών στην Αγία Σοφία τα Χριστούγεννα του 1161, όταν ο Πατριάρχης Λουκάς Χρυσοβέργης τέλεσε τον γάμο του αυτοκράτορα Μανουήλ Α΄ Κομνηνού με την Πριγκίπισσα Μαρία της Αντιόχειας. Συμμετείχε επίσης σε Σύνοδο που πραγματοποιήθηκε στην πρωτεύουσα τον Μάρτιο του 1166 για να εξετάσει την έννοια του χωρίου «*ὅτι ὁ πατήρ μου μείζων μού ἐστι*».

Τον Αύγουστο του 1164, ο Νουρεντίν Ζενγκί συνέλαβε τον Βοημούνδο Γ΄ της Αντιόχειας και τον απελευθέρωσε χάρη στην παρέμβαση του αυτοκράτορα Μανουήλ. Έκανε μια ευχαριστήρια επίσκεψη στην Κωνσταντινούπολη στα τέλη του 1165 και επέτρεψε στον Αθανάσιο να εγκατασταθεί στην Αντιόχεια. Ο Αθανάσιος λοιπόν έφυγε μαζί του λίγο μετά τη Σύνοδο του Μαρτίου 1166. Η άφιξή του εκνεύρισε τον Λατίνο Πατριάρχη Αιμερί ντε Λιμόζ, ο οποίος το 1168 υποδέχτηκε με μεγαλοπρέπεια τον πατριάρχη των Συροϊακωβιτών «για να ταπεινώσει τους Έλληνες».

Ο Αθανάσιος Μανασσής έχασε την ζωή του σε σεισμό. «Η μεγάλη εκκλησία των Ελλήνων κατέρρευσε εντελώς (...) Όταν μπήκαν σε αυτήν, βρήκαν τον τελευταίο [Αθανάσιο] συντριμμένο από τον σεισμό. Τον πήραν, ενώ ανέπνεε και τον μετέφεραν έξω από την πόλη. Εξέπνευσε καθοδόν».

Το *Σιναϊτικό χειρόγραφο 482* (1117) περιέχει ένα σύντομο απόσπασμα από τον «*Βίο του Παναγιωτάτου Πατριάρχου Αντιοχείας Αθανάσιου Μανασσή*».

## Παραπομπές


## Πηγές
* 

Κατηγορία:Σελίδα που χρησιμοποιεί δεδομένα των Wikidata/P106
Κατηγορία:Σελίδα που χρησιμοποιεί δεδομένα των Wikidata/P570
Κατηγορία:Πατριάρχες Αντιοχείας
Επαρχία Μοξίκο

Το **Μοξίκο** () ή **Μοσίκο** (Moshiko) είναι η μεγαλύτερη επαρχία της Ανγκόλας. Έχει έκταση 223.023 τετραγωνικά χιλιόμετρα, και καλύπτει το 18% της επιφάνειας της Ανγκόλας. Η επαρχία έχει πληθυσμό 758.568 κατοίκους (απογραφή 2014) και πυκνότητα πληθυσμού περίπου 3,4 κατοίκους ανά χλμ², καθιστώντας τη μια από τις πιο αραιοκατοικημένες περιοχές της Ανγκόλας. Ο πληθυσμός της επαρχίας βρίσκεται σε ρευστότητα. Οι εκτοπισμένοι κάτοικοι επέστρεψαν αργά στο Μοξίκο μετά το τέλος του εμφυλίου πολέμου της Ανγκόλας το 2002. Ο πόλεμος άφησε το Μοξίκο ως μία από τις πιο γεμάτες νάρκες τοποθεσίες στον κόσμο.

Η Λουένα είναι η πρωτεύουσα της επαρχίας Μοξίκο και βρίσκεται 1.314 χλμ. από την πρωτεύουσα της Ανγκόλας, Λουάντα.

## Ιστορία
Η επαρχία Μοξίκο ήταν η σκηνή πολλών ανταρτικών μαχών κατά τη διάρκεια του εμφυλίου πολέμου της Ανγκόλας. Τα μακρά σύνορά της με τη Ζάμπια στα ανατολικά αποτέλεσαν τη βάση επιχειρήσεων για UNITA και MPLA. Ως αποτέλεσμα, η επαρχία Μοξίκο αντιμετώπισε πολλές επιδρομές από τον στρατό της Νότιας Αφρικής.

Η επαρχία Μοξίκο είναι γνωστή ως το μέρος όπου ο ηγέτης των ανταρτών της UNITA, Ζόνας Σαβίμπι, σκοτώθηκε το 2002, σηματοδοτώντας το τέλος ενός εμφυλίου πολέμου που διήρκεσε πάνω από 25 έτη. Το σώμα του Σαβίμπι θάφτηκε στο χωριό Λουκούσε, περίπου 1.000 χλμ. νοτιοανατολικά της πρωτεύουσας, Λουάντα, κάτω από ένα δέντρο κοντά στο οποίο σκοτώθηκε.

## Γεωγραφία
Η επαρχία Μοξίκο συνορεύει με την επαρχία Λούντα Σουλ στα βόρεια, την επαρχία Μπιέ στα δυτικά, την επαρχία Κουάντο Κουμπάνγκο στα νότια, τη Ζάμπια στα ανατολικά και τη Λαϊκή Δημοκρατία του Κονγκό στα βορειοανατολικά.

## Δήμοι και κοινότητες
Η επαρχία Μοξίκο περιλαμάνει εννέα (9) δήμους (municípios):
μικρογραφία|Εκκλησία στη Λουένα

* **Δήμος Άλτο Ζαμπέζε** - **[[Καζόμπο]]**, Καϊάντα, Καλούντα, Καντούντο, Λόβουα Λέστε, Λουμπάλα-Καγκένγκε, Μακόντο
* **Δήμος Καμανόνγκε** - **[[Καμανόνγκε]]**
* **Δήμος Καμέια** - **[[Καμέια]]**
* **Δήμος Μπούντας**- Λουβουέι, **[[Λουμπάλα-Νγκίμπο]]**, Λουτέμπο, Μουσσούμα, Νίντα, Σέσσα, Τσιούμε
* **Δήμος Λέουα** - **[[Λέουα]]**, Λιανγκόνγκο
* **Δήμος Λουακάνο** - Λάγκο-Ντιλόλο, **[[Λουακάνο]]**
* **Δήμος Λουάου** - **[[Λουάου (Μοξίκο)|Λουάου]]**
* **Δήμος Λουτσάζες** - **[[Κανγκάμπα]]**, Κανγκόμπε, Κασσάμπα, Μουιέ, Τεμπουέ
* **Δήμος Μοξίκο** - Κανγκούμπε, Κατσιπόγκουε, **[[Λουένα (Ανγκόλα)|Λουένα]]**, Λουκούσσε, Λουτουάι

## Δημογραφικά στοιχεία
Η επαρχία Μοξίκο αποτελείται από πληθώρα εθνοτικών ομάδων και είναι κυρίως μια περιοχή Μπαντού. Οι πληθυσμοί των Σοκουέ, Λουβάλε, Εμπούντα, Λουκάζι και Οβιμπούντου αποτελούν την πλειοψηφία της επαρχίας. Απομονωμένες κοινότητες άλλων εθνοτικών ομάδων υπάρχουν σε ολόκληρη την επαρχία.

Η γλώσσα Σοκουέ είναι η πιο συνηθισμένη στην επαρχία.

## Παραπομπές


## Εξωτερικοί σύνδεσμοι
* Γεωγραφικές πληροφορίες επαρχίας στο geoview.info

Κατηγορία:Επαρχίες της Ανγκόλας
Γιώργος Κουμεντάκης

Ο **Γιώργος Κουμεντάκης** (Ρέθυμνο, 29 Νοεμβρίου 1959) είναι Έλληνας συνθέτης. Το 2004 διορίστηκε μουσικός διευθυντής και δημιουργός του μουσικού σεναρίου για τις τελετές Έναρξης και Λήξης των Ολυμπιακών Αγώνων, ενώ από το 2017 ανέλαβε τα καθήκοντα του καλλιτεχνικού διευθυντή της Εθνικής Λυρικής Σκηνής. Διετέλεσε υπουργός Πολιτισμού και Αθλητισμού στην υπηρεσιακή κυβέρνηση του Ιωάννη Σαρμά.

## Βιογραφία
Γεννήθηκε στο Ρέθυμνο από τον Ιωάννη και την Ευαγγελία Κουμεντάκη. Έλαβε τα πρώτα του μαθήματα μουσικής το 1964 στο Ωδείο Ρεθύμνου, μαθαίνοντας ακορντεόν και πιάνο, ενώ ξεκίνησε τις πρώτες του απόπειρες να συνθέσει στην ηλικία των 15. Το 1977 συνέχισε τις σπουδές του στο Ελληνικό Ωδείο της Αθήνας με καθηγητή τον Διαμαντή Διαμαντόπουλο. Έχει παρακολουθήσει σεμινάρια με τον Πιερ Μπουλέζ, τον Γκιέργκι Λίγκετι, τον Ιάννη Ξενάκη και τον Αλεξάντερ Γκερ.

## Παραπομπές


## Εξωτερικοί σύνδεσμοι

* Σελίδα στον ιστότοπο του Εθνικού Κέντρου Βιβλίου
* Σελίδα στο Instagram

Κατηγορία:Έλληνες συνθέτες κλασικής μουσικής
Κατηγορία:Έλληνες υπουργοί Πολιτισμού και Αθλητισμού
Κατηγορία:Έλληνες συνθέτες
Κρυσταλλικότητα

Η **κρυσταλλικότητα** (αγγλ. *crystallinity*) χημική ιδιότητα που δηλώνει το βαθμό δομικής τάξης σε ένα στερεό.  Μετριέται στα στερεά ή τα συνθετικά πολυμερή με τον λεγόμενο, βαθμό κρυσταλλικότητας.

## Γενικά στοιχεία
Σε έναν κρύσταλλο, τα άτομα ή τα μόρια διατάσσονται με τακτικό, συνήθως περιοδικό τρόπο. Ο βαθμός κρυσταλλικότητας επηρεάζει σημαντικά τη σκληρότητα, την πυκνότητα, την αγωγιμότητα και τη διάχυση. Σε ένα ιδανικό αέριο, οι σχετικές θέσεις των ατόμων ή των μορίων είναι εντελώς τυχαίες.

Άμορφα υλικά, όπως λ.χ. υγρά και γυαλιά (ύαλοι) αντιπροσωπεύουν μια ενδιάμεση κατηγορία, όπου μοριακά υπάρχει μία σχετική τάξη, σε μικρές όμως αποστάσεις (ατομικές ή μοριακές αποστάσεις) αλλά όχι σε μεγαλύτερες αποστάσεις.

## Κρυσταλλικά και άμορφα
Όλα τα υλικά, με κριτήριο την κρυσταλλικότητα, διαχωρίζονται σε ***κρυσταλλικά*** υλικά και σε ***άμορφα*** υλικά.
100px|μικρογραφία| ''Μονοκρυσταλλικό πυρίτιο'', το τέλειο κρυσταλλικό υλικό.
Τυχαία, ένα στερεό απαρτίζεται από ένα ομοιογενές μίγμα ιεραρχημένων κρυσταλλικών περιοχών (*ordered crystals*) και τυχαίως δομημένων άμορφων περιοχών  (*amorphous  regions*), πάντα σε μοριακό επίπεδο. Το  μήκος των μορίων  είναι σημαντικά  πιο  μεγάλο  από  το  μήκος των κρυστάλλων.

Πολλά υλικά, όπως λ.χ. τα υαλοκεραμικά και μερικά πολυμερή, μπορούν να παρασκευαστούν με τέτοιο τρόπο, ώστε να παραχθούν ως ένα μείγμα και κρυσταλλικών και άμορφων περιοχών. Σε τέτοιες περιπτώσεις, η κρυσταλλικότητα συνήθως προσδιορίζεται ως ποσοστό του όγκου του υλικού που είναι κρυσταλλικό (π.χ. ο όρος 70% κρυσταλλικότητα, σημαίνει ότι το 30% του όγκου παραμένει σε μία άμορφη μορφή). 

Ακόμα και σε υλικά που είναι σχεδόν πλήρως κρυσταλλικά, είναι δυνατόν ο βαθμός δομικής τελειότητας να ποικίλει. 

Για παράδειγμα, τα περισσότερα μεταλλικά κράματα είναι κρυσταλλικά, αλλά συνήθως περιλαμβάνουν πολλές κρυσταλλικές περιοχές (γνωστές ως *κρυσταλλίτες*) σε διάφορους προσανατολισμούς που έχουν διεπιφανειακό διαχωρισμό δύο εφαπτόμενων κόκκων. 
Τεχνικά, κρυσταλλίτες είναι εκείνα τα κρυσταλλικά τμήματα, τα οποία είναι συνήθως το αποτέλεσμα της τοποθέτησης των αλυσίδων με δομή *ζικ-ζακ* της μιας κοντά και παράλληλα της άλλης αλυσίδας.

Επιπλέον, περιέχουν άλλα κρυσταλλογραφικά ελαττώματα που μειώνουν το βαθμό δομικής τελειότητας. Οι πιο τέλειοι κρύσταλλοι -σήμερα- δημιουργούνται από πυρίτιο και προορίζονται για ηλεκτρονικά ημιαγωγών. Είναι μεγάλοι, μονοκρυσταλλικοί κρύσταλλοι (κατά συνέπεια δεν έχουν όρια κόκκων), είναι απαλλαγμένοι από χημικές εξάρσεις και έχουν ελεγχθεί με ακρίβεια τυχόν ελαττώματα σε επίπεδο ατόμων.

## Προσδιορισμός
Η κρυσταλλικότητα μπορεί να μετρηθεί χρησιμοποιώντας κρυσταλλογραφία ακτίνων Χ, αλλά χρησιμοποιούνται επίσης και θερμιδομετρικές τεχνικές.

## Παραπομπές


Κατηγορία:Κατάσταση της ύλης
Κατηγορία:Φυσικά μεγέθη
Κατηγορία:Κρύσταλλοι
Διεθνές Φεστιβάλ Κινηματογράφου Αβάνας

Το **Διεθνές Φεστιβάλ Κινηματογράφου της Αβάνας** () είναι ένα φεστιβάλ που πραγματοποιείται κάθε χρόνο τον Δεκέμβριο στην Κούβα και που εστιάζει στην προώθηση των λατινοαμερικάνων κινηματογραφιστών. 

## Ιστορία
Το πρώτο "Διεθνές Φεστιβάλ του Νέου Λατινοαμερικάνικου Κινηματογράφου" πραγματοποιήθηκε στις 3 Δεκεμβρίου 1979 και περισσότεροι από 600 σκηνοθέτες της Λατινικής Αμερικής ανταποκρίθηκαν στην πρώτη πρόσκληση του Ινστιτούτου Κινηματογραφικής Τέχνης και Βιομηχανίας της Κούβας (ICAIC). Οι ιδρυτές του ήταν ο Πρόεδρος της ICAIC, Αλφρέντο Γκεβάρα, και οι σκηνοθέτες Χούλιο Γκαρσία Εσπινόζα και Πάστορ Βέγκα.

Όπως αναφέρθηκε στο ιδρυτικό του καταστατικό, το φεστιβάλ αποσκοπούσε στην «προώθηση της τακτικής συνάντησης των λατινοαμερικανών κινηματογραφιστών που με το έργο τους εμπλουτίζουν τον καλλιτεχνικό πολιτισμό των χωρών μας (…) διασφαλίζοντας την κοινή παρουσίαση ταινιών μυθοπλασίας, ντοκιμαντέρ, κινούμενων σχεδίων και τρεχουσών εκδηλώσεων (…) και που συμβάλλει στη διεθνή διάδοση και κυκλοφορία των κύριων και σημαντικότερων παραγωγών των κινηματογραφικών μας ταινιών».

Το 2013, το Φεστιβάλ Κινηματογράφου της Αβάνας ανακοίνωσε ότι επανεκλέχτηκε ως Πρόεδρος του ο Ιβάν Ζιρού ο οποίος είχε προηγουμένως υπηρετήσει ως Πρόεδρος από το 1994-2010.

## Βραβεία
Στις ακόλουθες κατηγορίες, απονέμονται περίπου 40 βραβεία:
*Καλύτερης Ταινίας
*Καλύτερου Ντοκιμαντέρ
*Καλύτερης Ταινίας Κινουμένων σχεδίων
*Καλύτερου Πρωτοεμφανιζόμενου 
*Καλύτερης Σκηνοθεσίας
*Καλύτερης Διεύθυνσης Φωτογραφίας
* Άλλα βραβεία, συμπεριλαμβανομένου ενός βραβείου FIPRESCI

Οι χώρες που έχουν κερδίσει τα περισσότερα βραβεία είναι η Αργεντινή (12), το Μεξικό (9), η Βραζιλία (8), η Κούβα (7), η Χιλή (3), η Ουρουγουάη (2) και τέλος το Περού με ένα βραβείο.

## Παραπομπές

## Εξωτερικοί σύνδεσμοι
*
*Havana Film Festival στην Internet Movie Database

Κατηγορία:Πολιτισμός της Κούβας
Κατηγορία:Φεστιβάλ κινηματογράφου
Ιατρική γενετική

Η **ιατρική γενετική** είναι ο κλάδος της ιατρικής που περιλαμβάνει τη διάγνωση και τη διαχείριση κληρονομικών διαταραχών. Η ιατρική γενετική διαφέρει από τη γενετική του ανθρώπου. Η γενετική του ανθρώπου είναι ένα πεδίο επιστημονικής έρευνας που ορισμένες φορές δεν έχει εφαρμογή στην ιατρική, ενώ η ιατρική γενετική αναφέρεται στην εφαρμογή της γενετικής στην ιατρική περίθαλψη. Για παράδειγμα, η έρευνα σχετικά με τα αίτια και την κληρονομικότητα των γενετικών διαταραχών εξετάζεται τόσο στη γενετική του ανθρώπου όσο και στην ιατρική γενετική, ενώ η διάγνωση, η αντιμετώπιση και η παροχή συμβουλών σε άτομα με γενετικές διαταραχές θεωρούνται μέρος της ιατρικής γενετικής. Κατ' αυτόν τον τρόπο, η μελέτη μη ιατρικών φαινοτύπων όπως η γενετική του χρώματος των ματιών θεωρείται μέρος της γενετικής του ανθρώπου, και μόνο σε σπάνιες περιπτώσεις μέρος της ιατρικής γενετικής (π.χ. στην περίπτωση αλφισμού). 

Η ιατρική γενετική περιλαμβάνει τομείς όπως η γονιδιακή θεραπεία, η εξατομικευμένη ιατρική και η ταχέως αναδυόμενη νέα ιατρική ειδικότητα, προγνωστική ιατρική.

## Άσκηση στην ειδικότητα

### Ελλάδα
Πτυχίο ιατρικής ελληνικού πανεπιστημίου ή αναγνωρισμένου πανεπιστημίου της αλλοδαπής προαπαιτείται για την άσκηση στην Ιατρική Γενετική. Η ειδικότητα συνίσταται χρονικά από 1 έτος άσκησης στη Παιδιατρική, 3 έτη στην Κλινική Γενετική-Δυσμορφολογία και 1 έτος στην Εργαστηριακή Γενετική.

## Παραπομπές


Κατηγορία:Γενετική ιατρική
Πάλλας (Γίγαντας)

Στην ελληνική μυθολογία, ο Πάλλας ήταν ένας από τους Γίγαντες, απόγονοι της Γαία, γεννημένος από το αίμα του ευνουχισμένου Ουρανού. Σύμφωνα με τον μυθογράφο Απολλόδωρο, κατά τη διάρκεια της Γιγαντομαχίας, τη κοσμική μάχη των Γιγάντων με τους Ολύμπιους θεούς, τραυματίστηκε από την Αθηνά που χρησιμοποίησε το δέρμα του σαν ασπίδα. Αν και η προέλευση του επιθέτου «Πάλλας» της Αθηνάς είναι ασαφής, σύμφωνα με ένα κομμάτι από ένα άγνωστο έργο του Επίχαρμου, η Αθηνά, αφού χρησιμοποίησε το δέρμα του για το μανδύα της, πήρε το όνομά της από το γιγαντιαίο Παλλάς.

Αυτή η ιστορία, που σχετίζονται με τον Απολλόδωρο και τον Επίχαρμο, είναι ένα από μια σειρά από ιστορίες στις οποίες Αθηνά σκοτώνει και χτυπά έναν αντίπαλο, με το δέρμα του να αποτελεί την αιγίδα της Αθηνάς. Όπως λέει ο Ευριπίδης, κατά την διάρκεια της μάχης στην οποία οι γίγαντες πολέμησαν εναντίον των θεών στη Φλέγρα ότι ήταν η γοργόνα (πιθανώς θεωρείται εδώ ως ένας από τους γίγαντες) που η Αθηνά σκότωσε και χτύπησε, ενώ στο επικό ποίημα *Μερόπης*, ο συγγραφέας ισχυρίζεται ότι η Αθηνά σκότωσε τον Αστερό, έναν γίγαντα, χρησιμοποιώντας το αδιαπέραστο δέρμα του για την αιγίδα της. Ένας άλλος από αυτούς τους σκοτωμένους αντιπάλους, που ονομάστηκε επίσης Πάλλας, λέγεται ότι ήταν ο πατέρας της Αθηνάς, που είχε προσπαθήσει να τη βιάσει.

Ο Λατίνος ποιητής Κλαυδιανός, ο οποίος έζησε στα τέλη του 4ου αιώνα μ.Χ., στην Γιγαντομαχία του, αναφέρει ότι ο Πάλλας ήταν ένας από τους πολλούς γίγαντες που έγιναν πέτρα από την ασπίδα της γοργόνας της Μινέρβας, φωνάζοντας «τι συμβαίνει σε μένα; Τι είναι αυτός ο πάγος που σέρνει όλα τα άκρα μου; Τι είναι αυτό το μούδιασμα που με κρατάει φυλακισμένο σε αυτά τα μαρμάρινα δεσμά;»

Ο Πάλλας ήταν επίσης το όνομα ενός Τιτάνα, με τον οποίους ο γίγαντας μερικές φορές συγχέεται ή αναγνωρίζεται.

## Παραπομπές


Κατηγορία:Γίγαντες
Κατηγορία:Σελίδες με μη επιθεωρημένες μεταφράσεις
Αουάν (πόλη)

Η **Αουάν** ή **Αβάν** (σουμερ. *a-wa-an<sup>ki</sup>*) ήταν αρχαία πόλη-κράτος και περιοχή του Ελάμ, η οποία διεδραμάτισε σημαντικό ρόλο κατά τους πρώιμους χρόνους της ιστορίας της Μεσοποταμίας, κατά το β΄ μισό της 3ης χιλιετίας π.Χ.. Αν και η θέση της δεν είναι γνωστή με ακρίβεια, βρισκόταν στο σημερινό δυτικό Ιράν και εμφανίζεται συχνά μαζί με τις πόλεις Σούσα και Ανσάν στην πρώιμη ιστορία της περιοχής, έχοντας πολλές συγκρουσιακές αλληλεπιδράσεις με τους Σουμερίους.

Μια δυναστεία Ελαμιτών βασιλέων, πήρε το όνομά της από την πόλη αυτή, η Δυναστεία της Αουάν, που ιδρύθηκε από έναν ηγέτη ονόματι Πελί και μερικές φορές αποκαλείται εξ αυτού και «δυναστεία του Πελί». Σύμφωνα με τον Κατάλογο Σουμερίων Βασιλέων, η Αουάν έθεσε τέλος στην 1η Δυναστεία της Ουρ περί το 2450 π.Χ., και στη συνέχεια τρεις βασιλείς της Αουάν κυβέρνησαν τις νότιες περιοχές της Σουμερίας.

Περί τον 23ο αιώνα π.Χ., η Ακκαδική Αυτοκρατορία σημείωσε πολλές στρατιωτικές νίκες κατά της Αουάν, υπό την ηγεσία του Σαργών και του Ρίμους. Από την άλλη, ο Νάραμ-Σουέν της Ακκαδίας υπέγραψε μια συμμαχία με τον Χίτα, τον ένατο βασιλιά της Αουάν.

Η Αουάν πάλαιψε για την ανεξαρτησία της από τους Ακκαδίους επί βασιλείας του Σαρ-Καλί-Σαρί. Αλλά λίγο αργότερα η Δυναστεία της Αουάν τελείωσε με τον θάνατο του τελευταίου βασιλιά της, του Κουτίκ-Ινσουσινάκ, που ακολουθήθηκε από την κυριαρχία στην περιοχή της Τρίτης Δυναστείας της Ουρ, περί το 2100-2000 π.Χ..

Μετά από αυτά τα γεγονότα, το όνομα «Αουάν» εξαφανίζεται για πάντα από την ιστορία.

## Παραπομπές


## Πηγές
* Το λήμμα «Αβάν» στην *Εγκυκλοπαίδεια Πάπυρος-Larousse-Britannica*, έκδ. 2006, τόμος 1, σελ. 60

Αουαν
Χερσόνησος Άβαλον

thumb|275px|Δορυφορική άποψη της Χερσονήσου Άβαλον τον χειμώνα
Η **Χερσόνησος Άβαλον** ή **Αβαλόν** (αγγλ. *Avalon Peninsula*, γαλλ. *Péninsule d'Avalon*) είναι μεγάλη χερσόνησος, που καταλαμβάνει το νοτιοανατολικό μέρος της νήσου της Νέας Γης στον Καναδά. Η έκταση της Άβαλον είναι 9.220 τετραγ. χιλιόμετρα, δηλαδή μεγαλύτερη από ολόκληρη την Κρήτη. Επιπλέον, σε αυτή κατοικούν 262.411 άνθρωποι (απογραφή του 2011), δηλαδή το 51% του συνολικού πληθυσμού της Νέας Γης, καθώς η Άβαλον είναι η πλέον πυκνοκατοικημένη περιοχή της και σε αυτή βρίσκεται η πρωτεύουσα και μεγαλύτερη πόλη όλης της Επαρχίας Νέας Γης και Λαμπραντόρ, ο Άγιος Ιωάννης Νέας Γης.

## Γεωγραφία και γεωλογία
thumb|Απόκρημνη ακτή της χερσονήσου Άβαλον
Η Άβαλον συνδέεται με τον κύριο κορμό της Νέας Γης με στενό ισθμό, τον Ισθμό της Άβαλον, πλάτους μόλις 5 χιλιομέτρων, ενώ η χερσόνησος έχει μήκος 177 χιλιόμετρα και πλάτος 96. Η Άβαλον προεξέχει στις πλούσιες αλιευτικές ζώνες του βόρειου Ατλαντικού Ωκεανού κοντά στο Γκραντ Μπανκς. Οι 4 μεγάλοι κόλποι της (Τρίνιτυ, Κονσέπσιον, Σαιν Μαίρυς και Πλακεντίας) αποτελούν παλαιόθεν το κέντρο της αλιευτικής δραστηριότητας της Νέας Γης.

Η ίδια η Χερσόνησος Άβαλον έχει επιμέρους χερσονήσους, που σχηματίζονται από τους κόλπους Σαιν Μαίρυς και Κονσέπσιον. Ο Άγιος Ιωάννης Νέας Γης βρίσκεται στα βορειοανατολικά της Άβαλον.

Η χερσόνησος είναι αξιοσημείωτη για τα προκάμβρια απολιθώματά της, με πολλά ιζηματογενή στρώματα πλούσια σε καλοδιατηρημένα απολιθωμένα δείγματα των πολυποίκιλων οργανισμών της εδιακρανικής περιόδου. Στο Ακρωτήριο Μιστέικεν (*Mistaken Point*), που είναι και το νοτιότερο άκρο της Χερσονήσου Άβαλον, βρέθηκε για πρώτη φορά απολίθωμα αυτής της περιόδου, το γένος ασπιδέλα, με το μοναδικό είδος *Aspidella terranovica* (το «terranovica» σημαίνει «της Νέας Γης»). Ολόκληρη η χερσόνησος δίνει το όνομά της στην προϊστορική μικροήπειρο Αβαλονία, της οποίας αποτελούσε τμήμα.

## Παραπομπές


Αβαλον
Χερσονησος Αβαλον
Άνα Μπελένα

Η **Άνα Μπελένα** (*Ana Belena*, γεννημένη ως Άνα Μπελένα Φερνάντες *Ana Belena Fernández*, 10 Ιανουαρίου 1988 -) είναι Μεξικανή ηθοποιός και μοντέλο.

## Φιλμογραφία
**Lo que callamos las Mujeres* - 2006/13, (σειρά, 5 επεισόδια)
**Bellezas Indomables* - 2007, ως Χουλιέτα Λόροσκι
**Tengo Todo Excepto a Ti* - 2008, ως Γιακελίν "Γιάκι" Μπλακέρ
**Eternamente Tuya* - 2009, ως Τάνια
**La Loba* - 2010, ως Φελίσια Ιριγόγεν Νάμαν
**Huérfanas* - 2011, ως Αράλια Μοντεμαγιόρ Αγιέντε
**Los Rey* - 2012, ως Χούλια Μαρισκάλ ντε Ρέι
**Hombre Tenías Que Ser* - 2013, ως Αούρα Μεδίνα
**UEPA! Un Escenario Para Amar* - 2015, ως Αλεξάνδρα Γουίλιαμς
**Sí se puede* - 2015, (σειρά)
**Un día cualquiera* - 2016, (σειρά)
**Sangre de mi tierra* - 2017/18, ως Αουρόρα Καστανιέδα Παρέδες
**La taxista* - 2018/19, ως Βικτόρια  "Βίκι" Μαρτίνες Κοντρέρας
**Diseñando tu amor* - 2021, ως Ελένα Βάργας Ρέινα

## Παραπομπές


## Εξωτερικοί Σύνδεσμοι

* 

Κατηγορία:Μεξικανές ηθοποιοί τηλεόρασης
Διεθνές Φεστιβάλ Κινηματογράφου Καρθαγένης

Το **Διεθνές Φεστιβάλ Κινηματογράφου της Καρθαγένης** (), (συντ. FICCI), είναι ένα κινηματογραφικό φεστιβάλ που πραγματοποιείται στην Καρθαγένη της Κολομβίας, το οποίο επικεντρώνεται κυρίως στην προώθηση τηλεοπτικών σειρών της Κολομβίας, ταινιών της Λατινικής Αμερικής και ταινιών μικρού μήκους. Το Φεστιβάλ, το οποίο πραγματοποιείται κάθε Μάρτιο, είναι το παλαιότερο κινηματογραφικό φεστιβάλ στη Λατινική Αμερική.

Το Φεστιβάλ Κινηματογράφου της Καρθαγένης ιδρύθηκε το 1959 από τον Βίκτωρ Νιέτο, οποίος και παρέμεινε διευθυντής του φεστιβάλ για 48 χρόνια, έως το 2008 [1] όπου και απεβίωσε σε ηλικία 92 ετών τον Νοέμβριο του ίδιου έτους. Η Λίνα Πάολα Ροντρίγκεζ διορίστηκε νέα διευθύντρια από τον ίδιο τον Νιέτο το 2007 και το 2008, και παρέμεινε ενεργή διευθύντρια και μετά το θάνατο του Νιέτο.

## Βραβεία
Η πρώτη ταινία που βραβεύτηκε στο φεστιβάλ ήταν "Οι Στρατιώτες του Πάντσο Βίγια" (The Soldiers of Pancho Villa) (1961) σε σκηνοθεσία του Ισμαέλ Ροντρίγκεζ από το Μεξικό.

Οι Βραζιλιανικές ταινίες κατέχουν την πρώτη θέση ανάμεσα στις χώρες που έχουν κερδίσει βραβείο στο φεστιβάλ (1962, 1993, 2002, 2003, 2016, 2017) και ακολουθούν οι Αργεντινικές ταινίες (1969, 1972, 1974, 1991, 2004). Εκτός από τις χώρες τις Λατινικής Αμερικής, βραβεία έχουν κερδίσει και συμπαραγωγές από την Ισπανία, την Ιταλία και τη Γαλλία.

## Παραπομπές

## Εξωτερικοί σύνδεσμοι
* στα (ισπανικά)
* στην Internet Movie Database

Κατηγορία:Πολιτισμός της Κολομβίας
Κατηγορία:Φεστιβάλ κινηματογράφου
Διεθνές Αεροδρόμιο Σκοπίων

Το **Διεθνές Αεροδρόμιο των Σκοπίων**(,  , επίσης γνωστό ως **το αεροδρόμιο των Σκοπίων** (), παλαιότερα γνωστό ως **αεροδρόμιο Πέτροβετς** () και **Αεροδρόμιο Σκοπίων «Μέγας Αλέξανδρος»** (), είναι το μεγαλύτερο και πιο πολυσύχναστο από τα δύο διεθνή αεροδρόμια στη Βόρεια Μακεδονία, με το άλλο να είναι το Αεροδρόμιο «Απόστολος Παύλος» στην Οχρίδα που βρίσκεται 170 χιλιόμετρα νοτιοδυτικά  από την πρωτεύουσα Σκόπια.

## Ιστορία
### Πρώτα χρόνια
Το αεροδρόμιο χτίστηκε το 1928. Οι πρώτες εμπορικές πτήσεις προς τα Σκόπια εκτελέστηκαν το 1929 όταν ο Γιουγκοσλαβικός αερομεταφορέας Aeroput εισήγαγε δρομολόγιο που συνέδεε την πόλη με την πρωτεύουσα, Βελιγράδι. Ένα χρόνο αργότερα ξεκίνησε δρομολόγιο προς τη Θεσσαλονίκη και επεκτάθηκε περαιτέρω στην Αθήνα το 1933. Το 1935, η Aeroput συνέδεσε τα Σκόπια με τη Μπίτολα και τη Νις, και ξεκίνησε επίσης την εκμετάλλευση μιας πιο μακρυνής διεθνούς διαδρομής που συνέδεε τη Βιέννη με τη Θεσσαλονίκη μέσω Ζάγκρεμπ, Βελιγραδίου και Σκοπίων.

αριστερά|μικρογραφία|Παλαιότερος τερματικός σταθμός
αριστερά|μικρογραφία| Γκισέ αναχωρήσεων
Μετά τον Δεύτερο Παγκόσμιο Πόλεμο, η Aeroput αντικαταστάθηκε από την JAT Yugoslav Airlines, η οποία συνέδεσε τα Σκόπια με διάφορους εγχώριους και διεθνείς προορισμούς μέχρι τη διάλυση της Γιουγκοσλαβίας στις αρχές της δεκαετίας του 1990.

### Ανάπτυξη από τη δεκαετία του 2000
Τον Δεκέμβριο του 2006, η εθνικιστική κυβέρνηση της τότε «πρώην Γιουγκοσλαβικής Δημοκρατίας της Μακεδονίας» με επικεφαλής το κόμμα VMRO-DPMNE έδωσε στο αεροδρόμιο το όνομα του Μεγάλου Αλεξάνδρου, δημιουργώντας έτσι νέο σημείο σύγκρουσης στη συνεχιζόμενη διπλωματική διαμάχη με την Ελλάδα. Σημειώνεται ότι το περιφερειακό αεροδρόμιο της Καβάλας στην ελληνική Μακεδονία φέρει επίσης το όνομα του Μεγάλου Αλεξάνδρου ήδη από το 1992.

Το 2008, η κυβέρνηση της πΓΔΜ υπέγραψε σύμβαση με την τουρκική εταιρεία Tepe Akfen Ventures (TAV) για μια παραχώρηση διάρκειας είκοσι ετών, κατά τη διάρκεια της οποίας η εταιρεία αυτή θα διαχειριζόταν τα δύο υπάρχοντα αεροδρόμια της πΓΔΜ - των Σκοπίων και της Οχρίδας. Τον Σεπτέμβριο του 2011, εγκαινιάστηκε νέο κτίριο τερματικού σταθμού, επέκταση του διαδρόμου προσγειώσεων-απογειώσεων, νέο κτίριο διοίκησης, κτίριο εμπορευματοκιβωτίων και νέος δρόμος πρόσβασης με εγκαταστάσεις στάθμευσης.

Τον Φεβρουάριο του 2018, το *Μέγας Αλέξανδρος* αφαιρέθηκε από το όνομα του αεροδρομίου στο πλαίσιο προσπαθειών βελτίωσης των σχέσεων με την Ελλάδα. Λίγους μήνες πριν, η Aegean Airlines ανακοίνωσε την έναρξη πτήσεων μεταξύ Αθήνας και Σκοπίων, τις πρώτες μεταξύ της χώρας και της Ελλάδας για αρκετά χρόνια, άλλο ένα παράδειγμα βελτίωσης των σχέσεων μεταξύ των δύο χωρών μετά τη συμφωνία των Πρεσπών.

## Παραπομπές


Κατηγορία:Δήμος Πέτροβετς
Κατηγορία:Σκόπια
Κατηγορία:Σελίδες με μη επιθεωρημένες μεταφράσεις
Κατηγορία:Μεταφορικές υποδομές στη Βόρεια Μακεδονία
Εζγκί Εγιούμπογλου

Η **Σαντέτ Εζγκί Εγιούμπογλου** (*Saadet Ezgi Eyüboğlu*, 15 Ιουνίου 1988) είναι Τούρκισσα ηθοποιός.

## Πρόωρη ζωή
Γεννήθηκε στις 15 Ιουνίου 1988 στην Άγκυρα της Τουρκίας. Ο πατέρας της είναι τραπεζίτης και η μητέρα της είναι καθηγήτρια χημείας. Η μητρική οικογένεια της μητέρας είναι Αλβανοί μετανάστες. Αφού ολοκλήρωσε την αποφοίτησή της στο Πανεπιστήμιο της Κωνσταντινούπολης, στο Τμήμα Οικονομικών Επιστημών, ολοκλήρωσε το μεταπτυχιακό της στην προηγμένη υποκριτική στο Πανεπιστήμιο Bahçeşehir.

## Καριέρα
Ξεκίνησε την καριέρα της το 2007, στη σειρά *Senin Uğruna*. Το 2008 πρωταγωνίστησε στη σειρά *Arka Sokaklar* και το 2011 έπαιξε το ρόλο του Derin στη σειρά *Kalbimin Seni Seçti*. Το 2012, ξεχώρισε από την ιστορική σειρά μυθοπλασίας *[[Σουλεϊμάν ο Μεγαλοπρεπής (σειρά)|Muhteşem Yüzyıl]]*. Ταυτόχρονα, έπαιξε στη σειρά *Sudan Bıkmış Balıklar*. Το 2014, έπαιξε στη σειρά *ikntikam*. Την ίδια χρονιά πρωταγωνίστησε στη σειρά *Yasak* και *Ulan Istanbul* .  Το 2015, συμμετείχε στη σειρά *Adı Mutuluk.* 

Το 2017, έπαιξε στην ιστορική σειρά *[[Ο Τελευταίος Αυτοκράτορας (σειρά)|Payitaht: Abdülhamid]]*. Το 2018, έκανε το κινηματογραφικό της ντεμπούτο στην κωμική ταινία *Yol Arkadaşım*.  

## Προσωπική ζωή
Στις 14 Μαΐου 2016, παντρεύτηκε τον Κάαν Γιλντιρίμ στο Αρχοντικό Εσμά Σουλτάν που βρίσκεται στο Ορτάκιοϊ . Ωστόσο, το ζευγάρι χώρισε στις 26 Ιουνίου 2019.   

Από το 2020 είναι σε σχέση με τον ποδοσφαιριστή Ογουλτζάν Ενγκίν. Τον Ιούνιο του 2021, διάφορες φήμες κυκλοφόρησαν στα μέσα ενημέρωσης ότι το ζευγάρι παντρεύεται, ωστόσο το ζευγάρι δημοσιοποίησε ότι δεν σκοπεύουν να παντρευτούν προς το παρόν. 

## Παραπομπές


Κατηγορία:Τούρκισσες ηθοποιοί
Κατηγορία:Τούρκισσες μοντέλα
Δασικά χωριά στην Ελλάδα

Τα **δασικά χωριά** είναι τεχνητά δημιουργημένα χωριά σε απομακρυσμένες ορεινές περιοχές της Ελλάδας, που ιδρύθηκαν με νόμο το 1995 (ΦΕΚ 170/Β/14-3-1995) για τουριστικούς σκοπούς. Σύμφωνα με το νόμο, περιλαμβάνουν μια ομάδα απλών κατοικιών διαβίωσης σε απομακρυσμένες δασικές περιοχές, που προορίζονται για επισκέπτες βουνών και δασών που θέλουν να μείνουν σε σχετική άνεση κοντά στη φύση.
[μικρογραφία|Το «Δασικό χωριό» στα [Άνω Δολιανά Αρκαδίας.]]

## Διάκριση
Ένα «δασικό χωριό» δεν είναι μια ορεινή καλύβα ή ορεινό καταφύγιο. Η αρχική οδηγία για τη δημιουργία τους καθόρισε τον αριθμό των 20 οικίσκων ως το μέγιστο επιτρεπόμενο.

Επίσης δεν είναι ένα ξενοδοχείο με την παραδοσιακή έννοια. Αν και ο όρος έχει χρησιμοποιηθεί, μπερδεύοντας έτσι το ζήτημα.

## Νομική υπόσταση
Παρά το γεγονός ότι τέτοια ορεινά χωριά δημιουργήθηκαν με υπουργικό διάταγμα, ο νόμος 2160/93 και με ειδικές περιβαλλοντικές άδειες του άρθρου 2 του νόμου 3010/02, υπήρξαν νομικές προκλήσεις, επικεντρώνοντας κυρίως στο γεγονός ότι βρίσκονται εντός εθνικών δρυμών ή καθορισμένων περιοχών άγριας ζωής. Ωστόσο, η απόφαση της αρχής του «Συνήγορου του Πολίτη» ξεκαθάρισε αυτά τα ζητήματα. Παρ' όλα αυτά, οι αντιδράσεις σε ορισμένες περιοχές οδήγησαν στην ακύρωση αρκετών από τις αρχικά προγραμματισμένες τοποθεσίες.

## Τοποθεσίες
[μικρογραφία|To δασικό χωριό «Κέδρος» στα [Τζουμέρκα.]]
Τα δασικά χωριά στα οποία ολοκληρώθηκε η διαδικασία και κατασκευάστηκαν είναι έξι και συγκεκριμένα στις περιοχές:

* Άνω Δολιανά, Πελοπόννησος
* Δασικό Χωριό Ξάνθης
* Δρυάδες Πίνδου, Καρδίτσα
* Κέδρος Τζουμέρκων, Ιωάννινα
* Παγγαίο όρος, Καβάλα
* Παπάδες, Εύβοια

## Παραπομπές


## Εξωτερικοί σύνδεσμοι
* Πρωτότυπος χάρτης του Υπουργείου Γεωργίας τοποθεσιών ορεινών χωριών.

Κατηγορία:Τουρισμός στην Ελλάδα
Κατηγορία:Οικισμοί στην Ελλάδα
Φλορίν Κίτσου

Ο **Φλορίν Κίτσου** (Ρουμανικά:*Florin-Vasile Cîțu* Ράμνικου Βάλτσα, 1 Απριλίου 1972) είναι Ρουμάνος πολιτικός που υπηρέτησε ως Πρωθυπουργός της Ρουμανίας, από τον Δεκέμβριο του 2020 έως τις 25 Νοεμβρίου 2021. Προηγουμένως, διατελούσε υπουργός Δημοσίων Οικονομικών από το 2019. Αποφοίτησε από το κολλέγιο Γκριννέλ το 1996 με διδακτορικό στα οικονομικά. Εργάστηκε στην Τράπεζα της Νέας Ζηλανδίας από το 2001 μέχρι το 2003 και στην Ευρωπαϊκή Τράπεζα Επενδύσεων από το 2003 μέχρι το 2005.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Ρουμανίας
Αντισφαίριση στους Θερινούς Ολυμπιακούς Αγώνες 2020 – Μονό ανδρών

Το Mονό Aνδρών αποτελεί αγώνισμα της Αντισφαίρισης στους Θερινούς Ολυμπιακούς Αγώνες 2020 και διεξήχθη από τις 24 Ιουλίου έως τη 1 Αυγούστου 2021 στο Πάρκο Τένις Αριάκε (Ariake Coliseum) του Τόκιο. Συμμετείχαν 64 αθλητές από 32 διαφορετικά έθνη. Χρυσός ολυμπιονίκης αναδείχθηκε ο Αλεξάντερ Ζβέρεφ από τη Γερμανία, ενώ ο Νόβακ Τζόκοβιτς που θεωρούνταν φαβορί, δεν κατάφερε να ανέβει τελικά στο βάθρο.

## Ιστορικό
Αυτή ήταν η 16η φορά που εμφανίστηκε το αγώνισμα σε Ολυμπιακούς Αγώνες. Είχε πρωτοεμφανιστεί στους πρώτους σύγχρονους Ολυμπιακούς του 1896 και διεξάγονταν κανονικά μέχρι το 1924. Από τότε, ξαναεμφανίστηκε το 1988 και διεξάγεται σε κάθε διοργάνωση μέχρι και σήμερα. 

## Ολυμπιακή πρόκριση
Κάθε Εθνική Ολυμπιακή Επιροπή (ΕΟΕ), μπορεί να συμμετέχει με το πολύ 4 παίκτες. Η πρόκριση καθορίστηκε κυρίως μέσω της Παγκόσμιας Κατάταξης ATP που καθορίστηκε στις 7 Ιουνίου 2021. 56 από τις 64 διαθέσιμες θέσεις καθορίστηκαν μέσω αυτής της Κατάταξης. 4 θέσεις καθορίστηκαν μέσω Ηπειρωτικών Πρωταθλημάτων: 2 από τους Παναμερικανικούς Αγώνες 2019, 1 από τους Ασιατικούς Αγώνες 2018 και 1 από τους Αφρικανικούς Αγώνες 2019 και άλλες 2 δόθηκαν σε αθλητές της Ευρώπης και της Ωκεανίας που βρίσκονταν υψηλά στην Ηπειρωτική τους Κατάταξη και οι ΕΟΕ τους δεν είχε άλλους παίκτες που να έχουν προκριθεί σε κάποιο άλλο αγώνισμα Αντισφαίρισης. Οι 4 νικητές των πρωταθλημάτων δεν συμπεριλήφθηκαν στη μέτρηση των 56 της Παγκόσμιας Κατάταξης. 

Μια θέση στο αγώνισμα κερδίζει αυτομάτως και η Ιαπωνία ως διοργανώτρια χώρα, εάν δεν καταφέρει κάποιος παίκτης της ΕΟΕ της να προκριθεί μέσω της Παγκόσμιας Κατάταξης. Ακόμα μια θέση δίδεται τιμητικά σε κάποιον Πρωταθλητή Γκραν Σλαμ ή πρώην Ολυμπιονίκη, που επίσης δεν κατάφερε να προκριθεί. Αν υπάρχουν πολλοί παίκτες με αυτά τα κριτήρια, τη θέση κερδίζει αυτός με τους περισσότερους τίτλους στην κατοχή του. Αν κανένας παίκτης δεν ανήκει σε αυτή την κατηγορία τότε 58 παίκτες καθορίζονται από την Κατάταξη και όχι 56. Για τους Αγώνες του 2020, αυτή θέση προορίζονταν για τον Άντι Μάρεϊ, αλλά κατάφερε να προκριθεί αυτόματα μετά την απόσυρση πολλών παικτών που βρίσκονταν πιο ψηλά στην Κατάταξη.

## Μορφή αγωνίσματος
Το αγώνισμα θα διεξήχθη σε 6 γύρους. Τον Γύρο των 64, τον Γύρο των 32, τον Γύρο των 16, τα Προημιτελικά, τους 2 Ημιτελικούς και τον Τελικό μαζί με τον Αγώνα του Χάλκινου Μεταλλίου. Οι 64 αθλητές διαγωνίζονταν σε αντίπαλα ζευγάρια σε νοκ-άουτ αγώνες, με το νικητή να συνεχίζει στον επόμενο Γύρο και τον ηττημένο να βγαίνει εκτός αγώνων. Οι ηττημένοι των Ημιτελικών, διαγωνίζονταν μεταξύ τους για τη διεκδίκηση του Χάλκινου Μεταλλίου. Κάθε αγώνας αποτελούταν το πολύ από 3 σετ, αλλά μπορούσε να ολοκληρωθεί και στα 2. Οι αθλητές χρειάζονταν να πάρουν 2 σετ για να κερδίσουν τον αγώνα.

## Πρόγραμμα
Το Αγώνισμα πραγματοποιήθηκε τις παρακάτω μέρες και ώρες:

Όλες οι ώρες είναι στην Τοπική ώρα Ιαπωνίας (UTC+9)

## Αποτελέσματα

### Τελικοί Γύροι

### Αρχικοί Γύροι

#### Τομέας Α

#### Τομέας Β

#### Τομέας Γ

#### Τομέας Δ

## Παραπομπές

Μονο Α
Γιώργος Παπαγεωργίου (ηθοποιός)

Ο **Γιώργος Παπαγεωργίου** (Θεσσαλονίκη, 11 Απριλίου 1981) είναι Έλληνας ηθοποιός, απόφοιτος της Δραματικής Σχολής του Εθνικού Θεάτρου, σκηνοθέτης και μουσικός.

## Πρώτα χρόνια
Γεννήθηκε το 1981 στη Θεσσαλονίκη όπου και μεγάλωσε. Σπούδασε μάργκετινγκ ενώ παράλληλα πέρασε στη Δραματική Σχολή του Εθνικού Θεάτρου. Διέκοψε τις σπουδές του λόγω στρατού και συνέχισε όταν απολύθηκε. Η πρώτη του δουλειά ως ηθοποιός, ήταν στο θέατρο στη παράσταση «Κατσαρίδα».

## Βιογραφικό
Η πρώτη του συμμετοχή σε σειρά στην τηλεόραση ήταν το 2000 σε ένα επεισόδιο της αστυνομικής σειράς Κόκκινος κύκλος όπου υποδύθηκε έναν αστυνομικό. Ακολούθησαν συμμετοχές στις σειρές «Ιωάννα της καρδιάς» το 2006 και στην «Τυφλόμυγα» το 2008. Επίσης συμμετείχε σε ένα επεισόδιο της σειράς «Σε είδα» το 2008 μαζί με τη Γιούλικα Σκαφιδά. Το 2012 επρόκειτο να συμμετέχει στην σειρά «Βρικόλακες» στο MEGA, τα γυρίσματα δεν ξεκίνησαν ποτέ λόγω του υψηλού κόστους της σειράς. Τον Ιούλιο του 2012, το σενάριο προτάθηκε και στον ANT1 όπου υπήρξε ενδιαφέρον. Η σειρά εν τέλη δεν προβλήθηκε ποτέ. Επιπλέον τον Ιανουάριο του 2019, συμμετείχε στην σειρά "Η ζωή εν τάφω" στην ΕΡΤ1. Τον Οκτώβριο του 2019 πρωταγωνιστούσε στην σειρά Σπίτι είναι στον ALPHA. Τέλος,Τη σεζόν 2018 στη σειρά Μην Αρχίζεις τη Μουρμούρα στον ALPHA. Τον Ιανουάριο του 2021 πρωταγωνιστούσε στην κωμική σειρά «Σχεδόν ενήλικες» στο MEGA στον ρόλο του Αλέξη. Τη σεζόν 2022 πρωταγωνιστεί στην κοινωνική σειρά του MEGA «Σκοτεινή θάλασσα» στον ρόλο του Χρήστου. Τη σεζόν 2022 στη σειρά Τα καλύτερά μας χρόνια στον ρόλο του *Λουίτζι στην [[ΕΡΤ1]].Τη σεζόν 2022-2023 στη σειρά Γλυκάνισος στον ρόλο του Στρατή Δεμίρη στον [[ΣΚΑΪ Τηλεόραση|ΣΚΑΪ]]. Τη σεζόν 2023-2024 στη σειρά Έρωτας Φυγάς στον ρόλο του Φάνη Παράσχου στο [[Open TV|OPEN]] / [[ΑΝΤ1]]. Τη σεζόν 2024-2025 στη σειρά Μάγισσα - Φλεγόμενη Καρδιά στον ρόλο του Σίλβιο Εσπόζιτο στον [[ΑΝΤ1]].* 

Παράλληλα με την πορεία του ως ηθοποιός σκηνοθέτησε για το Θέατρο του Νέου Κόσμου, το Θέατρο Πορεία, το Εθνικό Θέατρο και το Φεστιβάλ Αθηνών, τις παραστάσεις: "Η Ωραία του Πέραν", "Αρίστος", "Η Γιαννούλα η Κουλουρού", "Ξαφνικά πέρσι το καλοκαίρι", "Ο Επιθεωρητής", "Αυτόχειρ!", "Θάνατος στη Βενετία" και "Μπαίνει η δεσποινίς Μαργαρίτα".

Το 2016 ήταν υποψήφιος για το θεατρικό βραβείο "Δημήτρης Χόρν" για τον ρόλο του Babe (Μπέμπης) στο έργο του Τζεζ Μπάτεργουορθ «Mojo», σε σκηνοθεσία Θωμά Μοσχόπουλου. 

Είναι μέλος του μουσικού συγκροτήματος Polkar.

## Προσωπική ζωή
Στις 7 Αυγούστου 2021 παντρεύτηκε με την ηθοποιό Δανάη Μιχαλάκη.

## Παραπομπές


Κατηγορία:Έλληνες ηθοποιοί
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες σκηνοθέτες
Κατηγορία:Έλληνες τραγουδοποιοί
Κατηγορία:Έλληνες μουσικοί
Κατηγορία:Έλληνες τραγουδιστές
Λέινι Καζάν

Η **Λέινι Καζάν** (*Lainie Kazan*, γεννημένη ως **Λέινι Λεβίν**, 15 Μαΐου 1940)  είναι Αμερικανίδα ηθοποιός και τραγουδίστρια.

Ήταν υποψήφια για το βραβείο Primetime Έμμυ Καλύτερης Γκεστ Ηθοποιού σε Δραματική Σειρά για το *St. Elsewhere* και το 1993 βραβείο Τόνυ Καλύτερης Προτεινόμενης Ηθοποιού σε Μιούζικαλ για το *My Favorite Year*, επίσης προτάθηκε για Χρυσή Σφαίρα. Η Καζάν έπαιξε τη Μαρία Πορτοκάλος στο *[[Γάμος αλά ελληνικά (αμερικανο-καναδική ταινία)|Γάμος αλά ελληνικά]]* και στις συνέχειες της ταινίας *[[Γάμος αλά ελληνικά 2]]*  και *Γάμος αλά ελληνικά 3.* 

## Τα πρώτα χρόνια
Γεννήθηκε στο Μπρούκλιν ως κόρη της Κάρολ (το γένος Καζάν) και του Μπέντζαμιν Λεβίν. Η Κάρολ ήταν από σεφαρδίτικη εβραϊκή καταγωγή από την Ισπανία και την Τουρκία η οικογένεια της μετακόμισε στην Ιερουσαλήμ. Ο Μπέντζαμιν, ο οποίος ήταν ρωσοεβραϊκής καταγωγής, εργάστηκε ως πράκτορας στοιχημάτων.

Η Καζάν περιέγραφε τη μητέρα της ως «νευρωτική, εύθραυστη και καλλιτεχνική». Παρακολούθησε το γυμνάσιο Erasmus Hall του Μπρούκλιν με την Μπάρμπρα Στράισαντ, την οποία αργότερα θα φοιτούσε. Αποφοίτησε το 1956. Η Καζάν σπούδασε θέατρο στο HB Studio και αποφοίτησε από το Πανεπιστήμιο Hofstra στο Χέμπστεντ της Νέας Υόρκης το 1960.

## Φιλμογραφία

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Επιθεωρήτρια του Νοικοκυριού της Βασίλισσας

[μικρογραφία| [Μαρί ντε Ροάν για την οποία δημιουργήθηκε το 1619 *η θέση της Επιθεωρήτριας του Νοικοκυριού της Βασίλισσας.*]]
[μικρογραφία| [Μαρία Λουίζα Θηρεσία της Σαβοΐας|Μαρία Θηρεσία Λουΐζα της Σαβοΐας, Πριγκίπισσα της Λαμπάλ]]
Η **Επιθεωρήτρια του Νοικοκυριού της Βασίλισσας** (Γαλλικά: **Surintendante de la Maison de la Reine**), ήταν η ανώτερη κυρία επί των τιμών στο βασιλικό Παλάτι της Γαλλίας από το 1619 έως τη Γαλλική Επανάσταση. Η Επιθεωρήτρια επιλεγόταν πάντα από τα γυναικεία μέλη της Γαλλικής αριστοκρατίας με τους υψηλότερους τίτλους.

## Ιστορία
Το αξίωμα δημιουργήθηκε το 1619. Η Επιθεωρήτρια και η Γκουβερνάντα των Βασιλικών παιδιών της Γαλλίας ήταν οι μόνοι διορισμοί στη Γαλλία που έδωσαν όρκο πίστης στον ίδιο τον βασιλιά.

Η Επιθεωρήτρια είχε περίπου τα ίδια καθήκοντα με την «*[[Πρώτη κυρία της τιμής|Κυρία της τιμής]]*». Συγκεκριμένα, δεχόταν τον όρκο του γυναικείου προσωπικού πριν αναλάβει τα καθήκοντα του και επόπτευε την καθημερινή ρουτίνα της βασίλισσας, καθώς και την οργάνωση των λογαριασμών και του καταλόγου προσωπικού. Μολαταύτα τοποθετήθηκε στην ιεραρχία πιο πάνω από την «Κυρία της τιμής». Ωστόσο, όποτε απουσίαζε η επιθεωρήτρια, την αντικαθιστούσε η «*[[Πρώτη κυρία της τιμής|Κυρία της τιμής]]*».Η θέση της επιθεωρήτριας παρέμεινε κενή για μεγάλα χρονικά διαστήματα και καταργήθηκε μεταξύ του θανάτου της Μαρία Άννα των Βουρβόνων το 1741 και του διορισμού της Μαρίας Θηρεσίας Λουΐζας της Σαβοΐας, Πριγκίπισσας της Λαμπάλ το 1775.

Κατά τη διάρκεια της Δεύτερης Γαλλικής Αυτοκρατορίας, η «*Grand Maitresse*» (*Μεγάλη Κυρία*) ήταν ο αντίστοιχος διορισμός της «*Surintendante*» (*Επιστάτριας*), που ήταν επίσημα η υψηλότερη γυναίκα αξιωματούχος στο δικαστήριο, αλλά στην πράξη με τα ίδια καθήκοντα με την «*[[Πρώτη κυρία της τιμής|Κυρία της τιμής]]*».

## Κατάλογος με τις Επιθεωρήτριες του Νοικοκυριού των Βασιλισσών της Γαλλίας

### Επιθεωρήτρια του Νοικοκυριού της Βασίλισσας [[Άννα της Αυστρίας (1601-1666)|Άννας της Αυστρίας (1601–1666)]]

* 1619–1637: Μαρί ντε Ροάν
* 1657–1666: Άννα Μαρία Μαρτινότσι

### Επιθεωρήτρια του Νοικοκυριού της Βασίλισσας [[Μαρία Θηρεσία της Ισπανίας|Μαρία Θηρεσία της Ισπανίας 1660–1683]]

* 1660–1661: Άννα Γκοντζάγκα
* 1661–1679: Ολυμπία Μαντσίνι
* 1679–1683: Μαντάμ ντε Μοντεσπάν

### Επιθεωρήτρια του Νοικοκυριού της Βασίλισσας [[Μαρία Λεστσίνσκα|Μαρία Λεστσίνσκα 1725–1768]]

* 1725–1741: Μαρία Άννα των Βουρβόνων
* 1741–1768: *–*

### Επιθεωρήτρια του Νοικοκυριού της Βασίλισσας [[Μαρία Αντουανέτα|Μαρία Αντουανέτα 1775''–''1792]]

* 1775*–*1792: Μαρία Θηρεσία Λουΐζα της Σαβοΐας, Πριγκίπισσα της Λαμπάλ

## Δείτε επίσης

* Κυρία επί των τιμών
* Πρώτη κυρία της τιμής
* Κυρία επί των ενδυμάτων
* Αρχικαμαριέρα του Παλατιού
* Επικεφαλής Κυρία του Παλατιού
* Γκουβερνάντα των Βασιλικών Παιδιών της Γαλλίας

## Αναφορές


Κατηγορία:Γαλλικές εκφράσεις
Κατηγορία:Μοναρχία της Γαλλίας
Κατηγορία:Κυβέρνηση της Γαλλίας
Κατηγορία:Παλαιό Καθεστώς
Θρησκεία στο Ηνωμένο Βασίλειο

Το Ηνωμένο Βασίλειο έχει επίσημη θρησκεία τον Προτεσταντισμό, με την Εκκλησία της Αγγλίας να είναι η επίσημη εκκλησία. Η επικρατέστερη θρησκεία του είναι ο Χριστιανισμός με 46,1%, σύμφωνα με την απογραφή του 2021. Μεγάλο ποσοστό καταλαμβάνουν επίσης οι Άθεοι (και οι Αγνωστικιστές) με 37,2%. Ακολουθεί το Ισλάμ με 6,5% και ο Ινδουισμός με 1.9%.  

Το μεγαλύτερο ποσοστό από τον Χριστιανισμό αντιστοιχεί στον Προτεσταντισμό (περίπου το 82%), ένα μικρότερο ποσοστό αντιστοιχεί στον Καθολικισμό, κυρίως στον πληθυσμό της Βόρειας Ιρλανδίας (περίπου το 10%) και το υπόλοιπο αντιστοιχεί σε άλλους χριστιανούς, κυρίως χριστιανούς χωρίς δόγμα, Πρεσβυτεριανούς και Μεθοδιστές (περίπου το 8%).

## Στατιστικά Στοιχεία

μικρογραφία|240x240εσ|Αγγλικανική Εκκλησία στο Ηνωμένο Βασίλειο

## Παραπομπές
Avaaz

[thumb|200px| Το [λογότυπο του Avaaz]]
Το **Avaaz** είναι αμερικάνικος μη κερδοσκοπικός οργανισμός ο οποίος ξεκίνησε τον Ιανουάριο του 2007 και προωθεί τον παγκόσμιο ακτιβισμό σε θέματα όπως η κλιματική αλλαγή, τα ανθρώπινα δικαιώματα, τα δικαιώματα των ζώων, την διαφθορά, τη φτώχεια, τις συγκρούσεις και τα πολιτικά ζητήματα. Το 2012, ο Γκάρντιαν αναφέρθηκε στο Avaaz ως"το μεγαλύτερο και ισχυρότερο διαδικτυακό δίκτυο ακτιβιστών του πλανήτη".

Το όνομα επιλέχθηκε ως εκλατινισμός της λέξης που σημαίνει "φωνή" στα περσικά και σε διάφορες γλώσσες, όπως π.χ. आवाज़ (ααβάζ) στα χίντι και آواز στα ούρντου.

## Παραπομπές


Κατηγορία:Αριστερός ακτιβισμός